text: Esbjergmotorvejen igen åben for trafik efter ulykke
  25 marts 2018 kl. 10.39
  En ulykke ved Korskroen spærrede søndag Esbjergmotorvejen. Politiet har nu åbnet for færdsel igen.
  Kort før middag blev Esbjergmotorvejen spærret i vestlig retning ved Korskroen. En bil var snurret rundt og kørt galt. Vejen blev spærret af, mens politi- og ambulancefolk arbejdede på stedet. Det skriver Syd- og Sønderjyllands Politi på Twitter.
  Afspærringen blev ophævet klokken cirka 12.15.
  - Dog skal bilister, der kører på strækningen, køre forsigtigt forbi. Der er brandvæsen på stedet, der er ved at rydde op efter ulykken, da der er spildt noget olie på kørebanen, fortæller vagtchef hos Syd- og Sønderjyllands Politi, Torben Møller, til TV SYD.
  Føreren af bilen er kørt på sygehuset til kontrol, oplyser vagtchefen.
  